Vágó Fannynak sikerült a legjobban a hétvége | Női futball
Kezdőlap / Hírek a nemzetközi női labdarúgásból / Vágó Fannynak sikerült a legjobban a hétvége
Vágó Fanny három gólt szerzett a Sturm Graz ellen (Fotó facebook/SKN St. Pölten)
Vágó Fannynak sikerült a legjobban a hétvége
Denes Andras 2017-11-06	Hírek a nemzetközi női labdarúgásból, Kiemelt cikkek Kommentálom 469 Látogatás
A hétvégét alig elhagyva, érdemes körülnéznünk külföldi bajnokságokban játszó légiósaink klubjainál, ki, mit csinált a legutóbbi bajnoki fordulóban.
„Rang szerint” az Allianz Frauen Bundesligával érdemes kezdeni a sort – a német elit még mindig Európa legerősebb, de legalábbis legkiegyensúlyozottabb bajnokságát játssza, függetlenül a franciák és az angolok erősödésétől.
A 2017-2018-as bajnoki szezonban három játékosunk kötődik Bundesliga I-es klubhoz – közülük sajnos Jakabfi Zsanett (VfL Wolfsburg) és Zeller Dóri (TSG 1899 Hoffenheim) sérült, nem léphettek pályára. A mieink közül csak Tóth Gabi (Werder Bremen) játszott-
Az Allianz Frauen Bundesliga hétvégi, 7. fordulójának meglepetése egyébként éppen a VfL Wolfsburg freiburgi veresége (1-0) volt, amivel a fekete-fehérek (a Bayern Münchent egy ponttal megelőzve a tabella élére álltak. A Hoffenheim szép győzelmet aratott, 1-0-ra nyert a Sand ellen, a Werder viszont 4-0-ra kikapott Frankfurtban.
Tóth Gabi – aki az utóbbi időben tanulmányi kötelezettségei miatt hiányzott a válogatottból – a szezon nyitómeccse óta, először nem tudott játszani a Werderben. A brémaiak jelenleg 9-ek a tizenkét csapatos mezőnyben, a papírforma alapján, nem lesz kiesési gondjuk.
A német másodosztályban Csiszár Henriettára (Bayer 04 Leverkusen) és Szuh Erika, Sinka Mónika duóra (BW Hohen Neuendorf) figyelünk.
A Bayer, annak ellenére, hogy már 2-0-ra vezetett, otthon Leverkusenben kikapott 3-2-re a megerősödött Saarbrückentől. Válogatottunk kapitánya szerezte a hazaiak második gólját. A Bayer 04 jelenleg 5. (a feljutás szempontjából 2.) a Déli-csoportban, az 1. FC Saarbrücken előnye 6 pont.
Az Északi csoportban a sereghajtók közé tartozik, 10. a BWHN, amely vasárnap 6-1-re kikapott a Gladbachtól. Mindkét magyar végigjátszotta a meccset.
Ausztriában, szinte már most befejezhetnék a bajnokságot, – szerintünk – minden eldőlt. A Landhaus két botlása után az SKN Sankt Pölten magabiztosan vezet, (a két csapat egymással majd a hétvégén, az őszi utolsó fordulóban találkozik majd), a lila-fehérek második helye viszont biztosnak tűnik, így övég lesz a másik BL-rajtot érő hely, a hajdan szebb napokat látott LUV Graz pedig kiesik.
Vasárnap a bajnokcsapat – Vágó Fanny három góljának is köszönhetően – 6-0-ra nyert a harmadik helyen álló Sturm Graz ellen. Fanny természetesen végig pályán volt, Zágor Detty és Nagy Vanessza „padozott”, de nem állt be egyikük sem.
A másik csapat, amelyre fókuszálunk, az FC Südburgenland, gólgazdag meccsen, 3-2-re veszített Altenmarktban. A mieink közül Bezsenyi Juli védett, és játszott Vörös Viki, valamint Magyarics Zoé is – Zoé lőtte, 0-2-nél, az FC Süd első gólját.
Hollandiában Rácz Zsófi csapata, a PSV Eindhoven a kilenc csapatos elitben szabadnapos volt a hétvégén. A piros-fehérek a legutóbbi meccsükön 2-1-re kikaptak az ADO Den Haagtól, ezzel most a 4. helyen állnak.
Svájcban – miután Szarvas Alexandra nem játszik már a Baselben – Krisztin Sárára, és az FC Zürichre figyelünk. A svájciak BL-csapata november első napján, 5-1-re legyőzte az Aaraut, és a tabella élén áll. Saci kispados volt, de nem játszott.
Előző Isten hozott újra a pályán, Szalai Ágó!
Következő A negyeddöntőbe jutásért lép pályára az UEFA Női Bajnokok Ligája mezőnye
A “nagyágyúk” már a tavaszra készülhetnek
A nyolcból hét párban pályára léptek a csapatok szerdán, az UEFA Női Bajnokok Ligája 2. ...